Document ID: 31978R1680

Komisjoni määrus (EMÜ) nr 1680/78,
17. juuli 1978,
linnaste eksporditoetuste korrigeerimise kohta määruse (EMÜ) nr 2727/75 artikli 16 lõike 4 alusel
EUROOPA ÜHENDUSTE KOMISJON,
võttes arvesse Euroopa Majandusühenduse asutamislepingut,
võttes arvesse nõukogu 29. oktoobri 1975. aasta määrust (EMÜ) nr 2727/75 teraviljaturu ühise korralduse kohta, [1] viimati muudetud määrusega (EMÜ) nr 1254/78, [2] eriti selle artikli 16 lõiget 6,
ning arvestades, et:
majandusaasta kahe esimese kuu jooksul enne 1. augustit eelnevalt kinnitatud toetusega eksporditud odralinnaste eelnevalt kinnitatud toetuse korrigeerimise tingimused sätestab määruse (EMÜ) nr 2727/75 artikli 16 lõige 4;
eelnevalt kinnitatud eksporditoetuse korrigeerimisel tuleb kontrollida, kas majandusaasta kahe esimese kuu jooksul eksporditud odralinnased olid eelmise majandusaasta lõpul laos või olid valmistatud sel ajal laos olnud odrast; seepärast tuleb kindlaks teha kõnealuse majandusaasta lõpul laos olnud odra ja linnaste kogused; kõikide liikmesriikide pädevad asutused peaksid vastutama nende koguste kindlakstegemise eest ja võtma vajalikke meetmeid, et järgida ühenduse eeskirju kõnealuses ajavahemikus eksporditud linnaste eksporditoetuse korrigeerimise kohta;
käesoleva määrusega ettenähtud meetmed on kooskõlas teravilja korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
1. Käesoleva määruse sätteid kohaldatakse majandusaasta lõpul laos olevate linnaste ja odra suhtes, millele ei ole määruse (EMÜ) nr 2727/75 artiklis 9 nimetatud ülekandehüvitist määratud ja mida eksporditakse linnastena järgmise majandusaasta kahe esimese kuu jooksul litsentsi alusel, millel oli eelnevalt kinnitatud toetus enne 1. augustit.
2. Ekspordipäevaks määratakse kuupäev, mil määruse (EMÜ) nr 193/75 [3] artikli 9 lõike 3 punktis b märgitud tolliformaalsused on täidetud.
Artikkel 2
1. Et määruse (EMÜ) nr 2727/75 artikli 16 lõikes 4 sätestatud odralinnaste eksporditoetuse korrigeerimine oleks õigustatud, peab eksportija:
- kui linnased on valmistatud majandusaasta lõpul laos olnud odrast, esitama toetuse maksmise eest vastutavale liikmesriigi pädevale asutusele dokumendid, mis tõendavad:
a) et oder on pärit laost, millest on vastavalt artiklile 3 teavitatud pädevat asutust selles liikmesriigis, kelle territooriumil ladu asub;
b) et linnased olid eksporditud kõnealusel aastal pärast 31. juulit ja enne 1. oktoobrit;
- kui linnased olid majandusaasta lõpul laos, esitama toetuse maksmise eest vastutava liikmesriigi pädevale asutusele dokumendid, mis tõendavad:
a) et linnased on pärit laost, millest on vastavalt artiklile 3 teavitatud pädevat asutust selles liikmesriigis, kelle territooriumil ladu asub;
b) et linnased olid eksporditud kõnealusel aastal pärast 31. juulit ja enne 1. oktoobrit.
2. Lõike 1 punkti a esimeses ja teises taandes märgitud dokumente säilitab toetuse maksmise eest vastutav pädev asutus.
Artikkel 3
1. Korrigeeritud toetusega eksporditavate linnaste või odravarude omanik peab pädevale asutusele selles liikmesriigis, kelle territooriumil laod asuvad, hiljemalt augusti kolmandal tööpäeval tähitud kirja, telefaksi või telegrammiga olema teatanud eespool nimetatud linnaste- ja odraladude seisu 31. juulil. Kõnealune teade peab sisaldama vähemalt käesoleva määruse lisas märgitud andmeid.
2. Kui lõikes 1 sätestatud tingimused on täidetud, siis väljastab pädev asutus huvitatud isiku taotluse alusel ühe või mitu sertifikaati selle kohta, et eksporditud tooted olid eelmise majandusaasta lõpul tõesti laos ja seega on määruse (EMÜ) nr 2727/75 artikli 16 lõike 4 kohaselt toetuse korrigeerimine õigustatud.
Sertifikaate võib välja anda ainult lõikega 1 teatatud koguste piires. Asjaomase poole taotluse korral võib juba väljaantud sertifikaati vahetada osade kohta käiva kahe või mitme sertifikaadi vastu.
Artikkel 4
1. Iga liikmesriigi pädev asutus:
a) teeb vajalikke kontrollimisi varude ja nende liikumiste kohta oma territooriumil;
b) võtab vastu kõik vajalikud lisameetmed, arvestades oma territooriumi eritingimusi ja eeskätt neid ajavahemikke, mil varusid ja nende liikumisi kontrollitakse.
2. Liikmesriik saadab komisjonile hiljemalt kõnealuse aasta 31. detsembriks kirjaliku aruande käesoleva määruse toimimise kohta, märkides ära majandusaasta lõpul laos olevad odra ja linnaste kogused ning käesoleva määruse alusel eksporditud linnaste kogused.
3. Pädevaks asutuseks igas liikmesriigis on sekkumisamet või mõni muu liikmesriigi määratud asutus.
Artikkel 5
Käesolev määrus jõustub kolmandal päeval pärast selle avaldamist Euroopa Ühenduste Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 17. juuli 1978

Labels: 12
3
17
6